На основу члана 116.. став 1., 2. 5., 6., 9. и 13. , члана 117. став 3. тачка 4. Закона о основама система образовања и васпитања („Службени гласник РС“ број 88/2017 и 27/2018 – др закони и 10/2019), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон и 47/2018), члана 40. и 152. Статута Општине Владичин Хан „Службени гласник Града Врања“, број 4/2019) и члана 179. и 180. Пословника Скупштине општине Владичин Хан („Службени гласник Града Врања“, број 9/2019), Скупштина општине Владичин Хан, на седници одржаној дана 24.11.2019.године, донела је

**Р Е Ш Е Њ Е**

**О ИЗМЕНИ РЕШЕЊА О ИМЕНОВАЊУ ЧЛАНОВА**

**ШКОЛСКОГ ОДБОРА ОСНОВНЕ ШКОЛЕ „СВЕТИ САВА“ У ВЛАДИЧИНОМ ХАНУ**

**I**

У Решењу о именовању чланова Школског одбора Основне школе „Свети Сава“ у Владичином Хану, („Службени гласник Града Врања“, број 21/2018 и 25/2018), врши се измена у тачки 1. у делу испред Савета родитеља тако што се:

**Разрешава дужности члана Школског одбора**

-Петковић Небојша из Владичиног Ханаулица Ђуре Јакшића бб, специјалиста за телекомуникационе мреже

**Именује се за члана Школског одбора**

**-** др. Дејан Антић из Владичиног Хана улица Јована Јовановића Змаја бр. 107

**II**

Мандат именованом члану Школског одбора траје до истека мандата Школског одбора именованог Решењем о именовању чланова Школског одбора Техничке школе у Владичином Хану, број 06-131/10/18-I од 15.09.2018.године („Службени гласник Града Врања“ број 21/2018 и 25/2018)

**III**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у одредбама члана 116. став 1., 2. 5., 9. и 13. , члана 117. став 3. тачка 5. Закона о основама система образовања и васпитања („Службени гласник РС“ број 88/2017 и 27/2018 – др закони и 10/2019), члана 32. Закона о локалној самоуправи („Службени гласник РС“ број 129/2007 и 83/2014 – др.закон, 101/2016-др. закон и 47/2018), члана 40. и 152. Статута Општине Владичин Хан „Службени гласник Града Врања“, број 4/2019) и члана 179. и 180. Пословника Скупштине општине Владичин Хан („Службени гласник Града Врања“, број 9/2019).

Чланом 116. став 1. 2. и 5. Закона о основама система образовања и васпитања прописано је да орган управљања има девет чланова укључујући и председника, да орган управљања чине по 3 представника из реда запослених у установи, родитеља, односно других законских заступника и три представника на предлог јединице локалне самоуправе, као и да чланове органа управљања именује и разрешава скупштина јединице локалне самоуправе, а да председника бирају чланови већином гласова од укупног броја чланова органа управљања.

Чланом 116. став 9. наведеног Закона прописано је које лице не може бити предложенo ни именовано за члана органа управљања.

Чланом 116. став 13. наведеног Закона прописано је да скупштина јединице локалне самоуправе доноси решење о именовању органа управљања.

Чланом 117. Став 3. наведеног закона предвиђено је да ће скупштина јединице локалне самоуправе разрешити, пре истека мандата, поједине чланове, укључујући и председника или орган орган управљања установе, на лични захтев члана.

Чланом 117. став.1. наведеног закона прописано је да мандат органа управљања траје четири године.

Како је супруга члана Школског одбора Небојше Петковића, засновала радни однос у Основној школи „Свети Сава“ као професор српског језика, то се је стекао услов за његово разрешење имајући у виду одредбе члана 117. став 3. Тачка 5. Закона о основама система и образовања који предвиђа да Скупштина јединице локалне самоуправе разрешава, пре истека мандата поједине чланове, укључујући и председника, да за члана органа управљања не може бити именовано лице које би могло да заступа интересе више структуре родитеља, ученика и запослених.

Основна школа „Свети Сава“ је из реда родитеља предложила за члана Дејана Антића доктора из Владичиног Хана који је изабран на седници Савета родитења, те се исти овим решењем именују с обзиром да исти испуњавају све услове за именовање у Школски одбор прописане чланом 116. Закона о основама система образовања и васпитања .

На основу напред наведеног а у складу са надлежностима Скупштине општине прописаним чланом 32. Закона о локалној самоуправи и чланом 40. Статута Општине Владичин Хан донето је решење као у диспозитиву.

**Поука о правном средству:** Против овог решења може се покренути управни спор пред Управним судом у Београду-одељењу у Нишу, у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-152/9/19-I**

**ПРЕДСЕДНИЦА,**

**Данијела Поповић**